রাহুল গান্ধীকে সমন উত্তরপ্রদেশের আদালতের

নয়াদিল্লি: লোকসভার বিরোধী দলনেতা রাহুল গান্ধীকে (Rahul Gandhi) সমন পাঠাল উত্তরপ্রদেশের (Uttarpradesh) এক আদালত (Cout)। আগামী সাত জানুয়ারি তাঁকে আদালতে হাজিরার নির্দেশ দেওয়া হয়েছে। লোকসভা ভোটে জাতগণনা নিয়ে এক মন্তব্যের জেরে আদালতে মামলা হয়। ওই মামলার আবেদনকারী পঙ্কজ পাঠক জানিয়েছেন, রাহুল গান্ধী জাতগণনা নিয়ে যে মন্তব্য করেছিলেন তা দেশে গৃহযুদ্ধ শুরু করার চেষ্টা। জেল জজ আদালতে আমাদের আবেদন গৃহীত হয়েছে। এর আগে প্রধানমন্ত্রীর ডিগ্রি বিতর্ক, আরএসএস নিয়ে বিতর্কিত মন্তব্যের অভিযোগে তাঁর বিরুদ্ধে মামলা হয়।

লোকসভা ভোটের আগে একটি সভায় রাহুল বলেন, কংগ্রেস ক্ষমতায় এলে দেশব্যাপী জাতগণনা ছাড়া আরও কিছু সমীক্ষা করবে। জনগণের মধ্যে সম্পদের বন্টনের বিষয়ে আর্থিক সমীক্ষাও চালাবে। ওবিসি, তফসিলি জাতি, উপজাতি ও সংখ্যালঘু সম্প্রদায়ের মধ্যে তা নির্ধারণ করতে আমরা দেশব্যাপী সমীক্ষা চালাব।