বিতর্কিত মন্তব্যে রাহুল গান্ধীকে সমন বরেলি আদালতের

কলকাতা: আর্থিক সমীক্ষা প্রসঙ্গে বিতর্কিত মন্তব্য করায় রাহুল গান্ধীকে (Rahul Gandhi) সমন পাঠাল উত্তরপ্রদেশের (Uttar Pradesh) বরেলি আদালত (Bareilly Court)। লোকসভা নির্বাচনের সময় একটি ভাষণে ‘বিতর্কিত’ মন্তব্য করেছিলেন লোকসভার বিরোধী দলনেতা। তার জেরে আগামী ৭ জানুয়ারি হাজির হওয়ার জন্য রাহুল গান্ধীকে সমন পাঠাল বরেলি আদালত। সর্বভারতীয় হিন্দু মহাসঙ্ঘের এক মণ্ডল সভাপতির আবেদনের পরিপ্রেক্ষিতে এই সমন।

প্রথমে আবেদনটি পেশ হয় এমএলএ/এমপি আদালতে। কিন্তু সেখানে আবেদন গ্রাহ্য না হওয়ায় রায় পুনর্বিবেচনার আবেদন জমা পড়ে দায়রা আদালতে। সেই সূত্রেই সমন।

আরও পড়ুন: অল্লু অর্জুনের বাড়ি ভাঙচুরে অভিযুক্ত রেবন্ত রেড্ডি ঘনিষ্ঠ!

দুর্বল শ্রেণির সংখ্যা সমাজে বেশি হলেও তাদের সম্পত্তির পরিমাণ কম। এটাই বাস্তব চিত্র হলে সংখ্যাগুরু সম্প্রদায় আরও সম্পত্তির দাবি করতে থাকবে। লোকসভা নির্বাচনে এমনটাই রাহুল বলেছেন বলে দাবি মামলাকারীর।

এমন মন্তব্য করে রাহুল আর্থিকভাবে দুর্বল শ্রেণীকে প্ররোচনা দিয়েছেন। রাজনৈতিক স্বার্থে হিংসার পরিবেশ তৈরি করেছেন। দুই শ্রেণির মধ্যে সংঘাত লাগিয়ে কংগ্রেসের ফায়দা তোলার রাস্তা পরিষ্কার করতেই এমন মন্তব্য বলে অভিযোগ।